joelniklaus/EU_Wikipedias huggingface dataset:
Εκρέμ Ιμάμογλου

Ο Εκρέμ Ιμάμογλου (τούρκικα: Ekrem İmamoğlu) (Πλάτανα Τραπεζούντας, 4 Ιουνίου 1970) είναι Τούρκος πολιτικός και δήμαρχος της Κωνσταντινούπολης, μετά την υποστήριξη του CHP στις τουρκικές δημοτικές εκλογές του 2019. Προηγουμένως είχε υπηρετήσει ως δήμαρχος του Μπεϊλικντουζού.

Βιογραφία
Ο Ιμάμογλου γεννήθηκε στην πόλη Πλάτανα (σημερινό Ακτσααμπάτ) του νομού Τραπεζούντας της Τουρκίας. Αποφοίτησε από το λύκειο της πόλης και από το Πανεπιστήμιο της Κωνσταντινούπολης, από όπου έλαβε πτυχίο στη διοίκηση επιχειρήσεων και μεταπτυχιακό στην διαχείριση ανθρώπινων πόρων. Μετά την αποφοίτησή του, εργάστηκε στην οικογενειακή κατασκευαστική εταιρεία, ως πρόεδρος του διοικητικού συμβουλίου.

Ως μαθητής, έπαιζε ποδόσφαιρο σε ερασιτεχνικό επίπεδο. Εργάστηκε ως μάνατζερ στην ποδοσφαιρική ομάδα αλλά και στην ομάδα μπάσκετ της Τραπεζούντας.

Το 2008 έγινε μέλος στο ρεπουμπλικανικό κόμμα. Συγκέντρωσε το 50.44% των ψήφων στις τουρκικές δημοτικές εκλογές του 2014 και εξελέγη δήμαρχος του Μπεϊλικντουζού.

Είναι παντρεμένος και έχει τρία παιδιά.

Εκλογές Μαρτίου 2019 
Ο Εκρέμ Ιμάμογλου υπήρξε υποψήφιος στις δημοτικές εκλογές στον δήμο της Κωνσταντινούπολης στις 31 Μαρτίου του 2019, όπου και επικράτησε με 4.169.765 ψήφους έναντι 4.156.036 που έλαβε ο υποψήφιος του κυβερνώντος κόμματος και πρώην πρωθυπουργός, Μπιναλί Γιλντιρίμ, διαφορά μόλις 13.729 ψήφων. Μετά από επανακαταμέτρηση των ψήφων από το αίτημα του κόμματος του Ερντογάν AKP. 

Στις 19 Απριλίου του 2019, το Ανώτατο Εκλογικό Συμβούλιο της Τουρκίας (YSK) αποφάσισε να επαναληφθούν οι εκλογές με παρότρυνση του κυβερνώντος κόμματος AKP. Οι επαναληπτικές εκλογές έγιναν στις 23 Ιουνίου του 2019.

Το κόμμα της αντιπολίτευσης CHP κατήγγειλε την απόφαση του Ανώτατου Εκλογικού Συμβουλίου (YSK) να διεξαχθούν νέες δημοτικές εκλογές στην Κωνσταντινούπολη, κατόπιν αιτήματος του κόμματος Δικαιοσύνης και Ανάπτυξης (AKP) του προέδρου Ρετζέπ Ταγίπ Ερντογάν ως «Ξεκάθαρη δικτατορία».

Εκλογές Ιουνίου 2019 
Στις 23 Ιουνίου 2019 έλαβαν χώρα οι επαναληπτικές εκλογές για τον δήμο της Κωνσταντινούπολης, όπου ο Ε. Ιμάμογλου επικράτησε για δεύτερη φορά με ποσοστό 54,03% των ψήφων.

Ο Μπιναλί Γιλντιρίμ, υποψήφιος του κυβερνώντος Κόμματος Δικαιοσύνης και Ανάπτυξης του Ταγίπ Ερντογάν, ηττάται για δεύτερη φορά στην ψηφοφορία με ποσοστό 45,09%. Η διαφορά ψήφων ανήλθε σε 777.000.

Ο Εκρέμ Ιμάμογλου εμφανίζεται νικητής σε 28 από τις 39 γειτονιές της Κωνσταντινούπολης. Στα τέλη Μαρτίου, ο υποψήφιος της αντιπολίτευσης αναδεικνυόταν νικητής σε 16 από αυτές. Αντίστοιχα, ο Μπιναλί Γιλντιρίμ έχασε 13 περιφέρειες σε σύγκριση με τις εκλογές του Μαρτίου.

Στην Μπεσίκτας, ο Ιμάμογλου εξασφάλισε ποσοστό 83%, ενώ κατέγραψε ποσοστά 81% και 79% σε δύο ακόμη γειτονιές της Κωνσταντινούπολης. Είναι ενδεικτικό πως ενώ ο Μπιναλί Γιλντιρίμ έχασε τουλάχιστον 230.000 ψήφους, σε σύγκριση με την εκλογική αναμέτρηση του Μαρτίου, ο Εκρέμ Ιμάμογλου κέρδισε περίπου 630.000, αυξάνοντας το ποσοστό του κατά κατά 5,2%.

Παραπομπές

Εξωτερικοί σύνδεσμοι
 Επίσημη Ιστοσελίδα

Τούρκοι πολιτικοί
Δήμαρχοι Κωνσταντινούπολης
Φαράγγι του Δνείστερου

Το Φαράγγι του Δνείστερου σχηματίζεται σε τμήμα του ομώνυμου ποταμού, στη δυτική Ουκρανία. Αποτελεί εθνικό δρυμό και έχει συμπεριληφθεί στα επτά φυσικά θαύματα της Ουκρανίας.

Επισκόπηση 

Ο Δνείστερος είναι το δεύτερο μεγαλύτερο και πιο καθαρό ποτάμι στην Ουκρανία. Το Φαράγγι του Δνείστερου έχει μήκος 250 χιλιόμετρα και εκτείνεται από το σημείο όπου ενώνεται με το Δνείστερο ο ποταμός Ζόλοτα Λίπα μέχρι το σημείο όπου χύνεται στο Δνείστερο ο ποταμός Ζμπρουτς. Πλημμυρίζει εν μέρει από νερά τεχνητών λιμνών και στο βαθύτερο σημείο φθάνει περίπου τα 50 μέτρα. Εδώ ο Δνείστερος πλέει σε μια κοιλάδα φαραγγιού με βάθος 80 - 200 μέτρων. Μέσα στο φαράγγι υπάρχουν περισσότερα από δέκα καρστικά σπήλαια και σπηλιές.

Τοπίο 
Το πιο πολύτιμο και το γραφικό μέρος του Δνείστερου είναι τα 250 χλμ. εκτείνονται από τις εκβολές του ποταμού Ζόλοτα Λίπα μέχρι το στόμιο του ποταμού Ζμπρουτς ονομάζεται φαράγγι του Δνείστερου. Η φύση του φαραγγιού του Δνείστερου είναι συγκεκριμένη και πρωτότυπη. Πρώτα από όλα, είναι τα γραφικά τοπία και η ευελιξία που προσδίδουν αυτό που συμβάλει στην πρωτοτυπία αυτών των διαδρομών. Οι απότομες βραχώδεις ή ξύλινες όχθες με τα ύψη έως 200 μέτρα, τα μοναδικά βράχια τραβερτίνη, καθώς και η γεωλογική απολέπιση, τα σπήλαια και οι σπηλιές με ίχνη κατοίκησης σε αυτά, οι καταρράκτες, τα γραφικά νησιά, τα μνημεία της φύσης, η ιστορία, η αρχιτεκτονική, η εθνογραφία – όλα αυτά μπορούν να ειδωθούν μίλια και μίλια.

Τμήματα 
Το φαράγγι του Δνείστερου είναι τμήμα 250 χιλιομέτρων από το στόμιο του ποταμού Ζόλοτα Λίπα μέχρι το στόμιο του Ζμπρουτς.

 Φαράγγι Ντνιέστροβο-Μπερεμιάνσκι (που βρίσκεται μεταξύ των χωριών Χουμπίν-Μπερεμιάνι-Χμέλεβα) είναι ένα άλλο φαράγγι μέσα σε αυτό. Το βάθος του φτάνει τα 200 μέτρα πλάτος, στο πλάτος 1 έως 5 χιλιόμετρα και μήκος 10 χιλιόμετρα.

Προστασία 
Το Εθνικό φυσικό Πάρκο του Φαραγγιού του Δνείστερου ιδρύθηκε κατά μήκος της πορείας του Ποταμού Δνείστερου με βάση το Προεδρικό Διάταγμα 2010 και το Διάταγμα του Υπουργού Περιβάλλοντος και Φυσικών Πόρων, στις 12 Δεκεμβρίου του 2011.

Τουρισμός 
Το φαράγγι του Δνείστερου αποτελεί πόλο έλξης για χιλιάδες νερό τουρίστες κάθε χρόνο.

Το ταξίδι στη ροή του Δνείστερου ποταμού είναι ένα από τα πιο ενδιαφέροντα ταξίδια στην Ουκρανία. Τα γραφικά τοπία περιλαμβάνουν απότομες βραχώδεις ή όχθες δασών με ύψος 200 μέτρων, μοναδικά πετρώματα τραβερτίνη και γεωλογικώς αφαιρεμένα στρώματα, σπήλαια και σπηλιές, καταρράκτες, νησιά, μνημεία της φύσης, της ιστορίας, της αρχιτεκτονικής, της λαογραφίας.

Ελεύθερη πτώση με αλεξίπτωτο 
Τα χωριά της Ισακίβ και Ονταγίβ που βρίσκονται στο φαράγγι προσελκύουν αλεξιπτωτιστές όχι μόνο από την Ουκρανία, αλλά επίσης και από τη Λευκορωσία, τη Ρωσία, την Πολωνία, τη Γερμανία και πολλές άλλες χώρες. Δύο φορές το χρόνο λαμβάνουν χώρα διαγωνισμοί ελεύθερης πτώσης με αλεξίπτωτο (ένας διεθνής και ένας ουκρανικός).

Αναφορές

Εξωτερικοί σύνδεσμοι 

 Επτά Φυσικά Θαύματα της Ουκρανίας: Δνείστερου Canyon
 Το Dnister Canyon (με φωτογραφίες)
 Το Εθνικό Φυσικό Πάρκο Dnister Canyon
 Дністровський каньйон
 Το προεδρικό Διάταγμα για τη δημιουργία του Δνείστερου Canyon National Park

Γεωγραφία της Ουκρανίας
Μητροπολίτης Γλυφάδας, Ελληνικού, Βούλας, Βουλιαγμένης και Βάρης Αντώνιος

Ο Μητροπολίτης Γλυφάδας, Ελληνικού, Βούλας, Βουλιαγμένης και Βάρης Αντώνιος (κατά κόσμον Διονύσιος Αβραμιώτης) είναι Έλληνας Ιεράρχης της Εκκλησίας της Ελλάδος, από το 2019.

Βιογραφικά στοιχεία
Ο Μητροπολίτης  Γλυφάδας κ. Αντώνιος γεννήθηκε στην Κέρκυρα το 1957. Σπούδασε Νομική, Θεολογία και Οικονομικά στο Πανεπιστήμιο Αθηνών. Ομιλεί την αγγλική, γαλλική, γερμανική και ιταλική γλώσσα.

Εκάρη μοναχός στην Ιερά Μονή Ασωμάτων Πετράκη από τον Καθηγούμενο Αρχιμ. Χριστόφορο Παπαδόπουλο. Χειροτονήθηκε Διάκονος το 1979 από τον Επίσκοπο Διαυλείας και μετέπειτα Τρίκκης και Σταγών Αλέξιο και Πρεσβύτερος από τον Μητροπολίτη Νικοπόλεως Μελέτιο. Υπηρέτησε ως Ιεροκήρυκας της Ιεράς Μητροπόλεως Νικοπόλεως και Πρεβέζης και ως εφημέριος στο Νοσοκομείο Παίδων «Αγλαΐα Κυριακού» και στον ιερό ναό Αγίας Σκέπης Παπάγου. Διέμεινε για 4 χρόνια στην Ιερά Μονή Μεγίστης Λαύρας του Αγίου Όρους. Διετέλεσε ηγουμενοσύμβουλος της Μονής Ασωμάτων - Πετράκη. Εργάστηκε για πολλά έτη στην Οικονομική Υπηρεσία της Ιεράς Συνόδου, 8 από τα οποία ήταν Γενικός Διευθυντής. Κατά την διάρκεια της θητείας του συντέλεσε στη βελτίωση των οικονομικών της Εκκλησίας, στην κατασκευή αρκετών κτηρίων και στη ριζική ανακαίνιση του Συνοδικού Μεγάρου. Έχει συγγράψει άρθρα και επιστημονικές μελέτες.

Στις 8 Μαρτίου 2012 εξελέγη από την Ιεραρχία της Εκκλησίας της Ελλάδος Τιτουλάριος Επίσκοπος της πάλαι ποτέ διαλαμψάσης Επισκοπής Σαλώνων. Στις 20 Μαρτίου 2019 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Γλυφάδας, Ελληνικού, Βούλας, Βουλιαγμένης και Βάρης.

Παραπομπές

Πηγές 
 Ιστότοπος Μητροπόλεως Γλυφάδας, Ελληνικού, Βούλας, Βουλιαγμένης και Βάρης

Αντωνιος
Δήμος Βασίλεβο

Ο Δήμος Βασίλεβο () είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Βασίλεβο ονομάζεται επίσης το χωριό στο οποίο βρίσκεται η έδρα του Δήμου Βασίλεβο.

Γεωγραφία
Ο Δήμος Βασίλεβο συνορεύει με:
τον Δήμο Ράντοβις στα βορειοδυτικά
τον Δήμο Μπερόβου στα βορειοανατολικά
τον Δήμο Μποσίλοβο στα νοτιοανατολικά
τον Δήμο Στρώμνιτσας στα νότια
τον Δήμο Κόντσε στα ανατολικά.

Παραπομπές

Εξωτερικοί σύνδεσμοι

Δήμοι της Βόρειας Μακεδονίας
 
Νοτιοανατολική Στατιστική Περιφέρεια (Βόρεια Μακεδονία)
Μαρίνα Καλογήρου

Η Μαρίνα Καλογήρου (γενν. 1978) είναι Ελληνίδα ηθοποιός.

Βιογραφία 
Γεννήθηκε στην Αθήνα το 1978. Σπούδασε στη Δραματική Σχολή του Γιώργου Κιμούλη ‘’Σύγχρονο Θέατρο Αθήνας’', και χορό (της Ακαδημίας I.S.T.D. του Λονδίνου). Παρακολούθησε μαθήματα σε διάφορες μορφές χορού όπως Oriental,Flamenco,Salsa,Jazz κ.α. Εργάστηκε ως χορεύτρια και δασκάλα χορού από το 1996-1999. Από το 1996 εργάζεται ως ηθοποιός. Η πρώτη της εμφάνιση στην τηλεόραση ήταν το 1996 στη σειρά Λόγω τιμής στο κανάλι MEGA. Στον κινηματογράφο έκανε το ντεμπούτο της το 2001 στην ταινία Αύριο θα'ναι αργά όπου είχε και τον πρωταγωνιστικό ρόλο. Είναι περισσότερο γνωστή για το ρόλο της στη ταινία του Χριστόφορου Παπακαλιάτη,  Αν... η οποία προβλήθηκε στον κινηματογράφο το 2012 σημειώνοντας μεγάλη επιτυχία. Στο θέατρο έχει πάρει μέρος σε πολλές παραστάσεις όπως Ο Συλλέκτης, Ωραία μου Κυρία, Τριαντάφυλλο στο στήθος, Η τρελή του Σαγιό κ.α. Το 2019 ίδρυσε την ομάδα Oneness Act (onenessact.com)

Τηλεόραση

Κινηματογράφος

Θέατρο
Μαλεσίνα Φθιώτιδας

Η Μαλεσίνα είναι χωριό της Φθιώτιδας και ανήκει στον Δήμο Λοκρών στον οποίο αποτελεί και δημοτική κοινότητα. Ο πληθυσμός του οικισμού είναι 3.833 κάτοικοι, και ολόκληρης της κοινότητας Μαλεσίνας είναι 4.427 κάτοικοι.

Είναι χτισμένη σε υψόμετρο 240 μ. πάνω στο οροπέδιο της χερσονήσου Αϊτολίμι. Με το σημερινό της όνομα αναφέρεται για πρώτη φορά το 1699 αφού πριν ονομαζόταν Μελινίτζες. Κατοικήθηκε από Φράγκους και υπαγόταν στο δουκάτο Αθηνών και Θηβών. Τον Απρίλιο του 1894 έπαθε τεράστιες καταστροφές από τον ισχυρό σεισμό που έπληξε όλη τη Λοκρίδα και ανοικοδομήθηκε από την αρχή στη σημερινή της θέση αποκτώντας σύγχρονο ρυμοτομικό σχέδιο.

Αθλητισμός 
Ο Αθλητικός Όμιλος Μαλεσίνας είναι ποδοσφαιρικός σύλλογος που δραστηριοποιείται στην περιοχή. Διαθέτει τμήματα ποδοσφαίρου και καλαθοσφαίρισης. Στο παρελθόν έχει αγωνιστεί στη Δ΄ Εθνική κατηγορία ποδοσφαίρου.

Το 2012 υποβιβάστηκε στη Β΄ Κατηγορία Φθιώτιδας λόγω οικονομικών προβλημάτων. Οι χρονιές 2012-2014 ήταν από τις πιο πετυχημένες στην ιστορία του συλλόγου. Στην σεζόν 2017-2018 αγωνίστηκε στην Α΄ κατηγορία Φθιώτιδας. Έχει κατακτήσει 3 πρωταθλήματα Α΄ Φθιώτιδας (1977, 2013, 2014), 1 πρωτάθλημα Β΄ Φθιώτιδας και 4 κύπελλα Φθιώτιδας.

Παραπομπές

Χωριά του νομού Φθιώτιδας
Δήμος Λοκρών
Biedronka

H Biedronka (ελληνική απόδοση:Μπιεντρόνκα) είναι η μεγαλύτερη αλυσίδα εκπτωτικών σούπερ μάρκετ στην Πολωνία, με 2.823 καταστήματα (2017) και 55.000 εργαζόμενους (2015).  Ανήκει στην πορτογαλική εταιρεία Jerónimo Martins. Το όνομα της αλυσίδας μεταφράζεται ως «πασχαλίτσα», με το λογότυπο της εταιρίας να είναι μία πασχαλίτσα καρτούν. 

Η Biedronka πωλεί κυρίως τοπικά (πολωνικά) προϊόντα, πολλά από τα οποία κατασκευάζονται με την ετικέτα της εταιρείας. Είναι μια από τις πιο δημοφιλείς αλυσίδες σούπερ μάρκετ στην Πολωνία και απευθύνεται σε πελάτες με χαμηλό εισόδημα. Πωλεί επίσης μερικά πορτογαλικά προϊόντα, κυρίως κρασί. 

Η Biedronka κατέχει δεσπόζουσα θέση στην λιανική πώληση στην Πολωνία εδώ και πάνω από μία δεκαετία και ο κύριος ανταγωνιστής της στην Πολωνία είναι η Lidl.

Λογότυπα

Γκαλερί

Παραπομπές

Εξωτερικοί σύνδεσμοι 

 Ανεπίσημο φόρουμ για υπαλλήλους και πελάτες της Biedronka 

Pages with unreviewed translations
Οικονομία της Πολωνίας
Χοτζαϊσμός

Ο Χοτζαϊσμός είναι μία παραλλαγή του αντι-ρεβιζιονιστικού μαρξισμού–λενινισμού, που αναπτύχθηκε στα τέλη της δεκαετίας του 1970, λόγω διάσπασης στο Μαοϊκό κίνημα, που εμφανίζονται μετά από την ιδεολογική διαμάχη μεταξύ του Κομμουνιστικού Κόμματος της Κίνας και του Κόμματος Εργασίας της Αλβανίας το 1978. Η ιδεολογία ονομάστηκε από τον Ενβέρ Χότζα, αξιοσημείωτο Αλβανό κομμουνιστή ηγέτη.

Επισκόπηση 

Ο Χοτζαϊσμός οριοθετεί τον εαυτό του με μια αυστηρή υπεράσπιση της κληρονομιάς του Ιωσήφ Στάλιν, την οργάνωση της Σοβιετικής Ένωσης υπό τον σταλινισμό, και σφοδρή κριτική σχεδόν όλων των υπόλοιπων κομμουνιστικών ομάδων ως «ρεβιζιονιστές». Για παράδειγμα ορίζει τον ευρωκομμουνισμό ως αντικομμουνιστικό κίνημα.

Με θέσεις κριτικές προς τη Γιουγκοσλαβία, τη Σοβιετική Ένωση, την Κίνα και τις Ηνωμένες Πολιτείες, ο Ενβέρ Χότζα χαρακτήρισε τις τρεις πρώτες ως «κοινωνικούς ιμπεριαλιστές» και καταδίκασε τη σοβιετική εισβολή στην Τσεχοσλοβακία το 1968, πριν αποσύρει την Αλβανία από το Σύμφωνο της Βαρσοβίας ως απάντηση. Ο χοτζαϊσμός υποστηρίζει το δικαίωμα των εθνών να συνεχίσουν το σοσιαλισμό από διαφορετικά μονοπάτια, που υπαγορεύονται από τις συνθήκες σε αυτή τη χώρα, αν και Χότζα προσωπικά έκρινε ότι ο τιτοϊσμός ήταν στην πράξη «αντιμαρξιστικός» συνολικά.

Οι Αλβανοί πέτυχαν στο ιδεολογικό πεδίο, κερδίζοντας ένα μεγάλο μέρος των μαοϊκών, κυρίως στη Λατινική Αμερική (όπως ο Λαϊκός Απελευθερωτικός Στρατός και το Μαρξιστικό-Λενινιστικό Κομμουνιστικό Κόμμα Ισημερινού, καθώς και το Επαναστατικό Κομμουνιστικό Κόμμα Βραζιλίας), αλλά είχαν επίσης σε γενικές γραμμές σημαντικό ενδιαφέρον σε διεθνές επίπεδο.

Μετά την πτώση της Λαϊκής Σοσιαλιστικής Δημοκρατίας της Αλβανίας το 1991, τα χοτζαϊστικά κόμματα ομαδοποιήθηκαν γύρω από μια διεθνή διάσκεψη που ιδρύθηκε το 1994 και τη δημοσίευση Ενότητα και Αγώνας.

Παραπομπές

Εξωτερικοί σύνδεσμοι 
 enver-hoxha.net
 Ενβέρ Χότζα πολύγλωσση ιστοσελίδα
 Ενβέρ Χότζα. Η ζωή του και τα έργα του
 Κομμουνιστικής Διεθνούς (Σταλινικού Hoxhaist)
 Επαναστατική Δημοκρατία
 «Συμμαχία!» Μαρξιστική-Λενινιστική (Βόρεια Αμερική)
 Το Σταλινικό Espresso
 Ενβέρ Χότζα Αρχείο
Πολιτική της Αλβανίας
Κομμουνισμός στην Αλβανία
Αμάλιενμπουργκ

Το κυνηγετικό περίπτερο Αμάλιενμπουργκ, γερμαν. jagdschloss Amalienburg είναι ένα περίτεχνο κτήριο στην έκταση του ανακτόρου Νύμφενμπουργκ στο Μόναχο της νότιας Γερμανίας. Κατασκευάστηκε το 1734-39 από τον Φρανσουά ντε Κυβιγιέ σε ρυθμό ροκοκό για τον Κάρολο Ζ΄ των Βίττελσμπαχ εκλέκτορα της Βαυαρίας και μετέπειτα βασιλιά της Βοημίας και της Γερμανίας και τη σύζυγό του Μαρία-Αμαλία των Αψβούργων, από την οποία ονομάστηκε το ανάκτορο.

Αρχιτεκτονική
Το μεγαλύτερο μέρος του ισογείου καταλαμβάνει η κυκλική αίθουσα των Κατόπτρων, στο κέντρο του κτηρίου, όπου καθρέπτες στους τοίχους ανακλούν την έξω φύση. Σχεδιάστηκε από τον Γιόχαν-Μπάπτιστ Τσίμμερμανν (απεβ. 1758) και τον Γιόακιμ Ντήτριχ (απεβ. 1753). Έχει μία αιθέρια ατμόσφαιρα σε χρώματα του αργύρου και του γαλάζιου.

Στο νότιο μέρος της αίθουσας η θύρα οδηγεί στο δωμάτιο ανάπαυσης του εκλέκτορα και στο μπλε δωμάτιο, με πρόσβαση στο ιδιαίτερο υπνοδωμάτιο. Το μπλέ δωμάτιο ήταν το δωμάτιο της συζύγου του εκλέκτορα και το περίπτερο επίσης περιέχει ένα κύριο δωμάτιο για τα κυνηγόσκυλα.

Βόρεια της αίθουσας των Κατόπτρων είναι η είσοδος στο δωμάτιο των Φασιανών και στο δωμάτιο του Κυνηγιού. Γειτονικά με το πρώτο είναι η κουζίνα, η οποία είναι διακοσμημένη με πολύτιμα πλακίδια από το Ντελφτ, που όμως τοποθετήθηκαν σε λάθος θέση. Τα μπλε και λευκά πλακίδια σε κινεζικό στυλ δείχνουν άνθη και πτηνά. Η στόφα Castrol του 1735 κατασκευάστηκε για την κουζίνα και διαθέτει πολλές θέσεις καλυμμένες με διάτρητες πλάκες. Είναι γνωστή και ως στόφα ατμού και ήταν η πρώτη που σχεδιάστηκε για να καλύπτει τελείως τη φωτιά.

Στην κεντρική κόγχη της ανατολικής πρόσοψης είναι ένα γύψινο ανάγλυφο του Τσίμμερμανν, που παριστά μία κυνηγετική σκηνή με την Άρτεμη ανακεκλιμμένη. Η στέγη έγινε το 1737 σε σχέδια του Τσίμμερμανν με διακοσμητικά βάζα, που όμως εξαφανίστηκαν άγνωστο πότε. Το 1992 ξαναφτιάχτηκαν από τον Χανς Γκάιγκερ: 4 κοσμούν την πρόσοψη και 12 τη μεριά προς τον κήπο. Η στέγη έχει ένα δαντελένιο, κυκλικό κιγκλίδωμα στο κέντρο της, που είναι μία κρυψώνα για το κυνήγι του φασιανού. Τα πτηνά δηλ. οδηγούντο στο Αμάλιεμπουρκ από το πρώην πτηνοτροφείο, όπου εκτρεφόταν οι φασιανοί. Το κτήριο μπορούσε να τροφοδοτηθεί από την κουζίνα του ανακτόρου Νύμφενμπουργκ, έτσι δεν διαθέτει ιδιωτικό αγρόκτημα, σε αντίθεση με τα άλλα δύο περίπτερα στο πάρκο.

Πηγές
 Bayerische Verwaltung der staatlichen Schlösser

Παραπομπές 

Ανάκτορα στη Γερμανία
Ημέρα του Υπερασπιστών της Ουκρανίας

Η Ημέρα του Υπερασπιστών της Ουκρανίας () είναι επίσημη αργία στην Ουκρανία και εορτάζεται κάθε χρόνο στις 14 Οκτωβρίου. Η πρώτη γιορτή έλαβε χώρα το 2015. Αρχής γενομένης από το 2015, η ημέρα αυτή θεωρείται αργία (συνεπώς είναι ρεπό στην Ουκρανία).

Ιστορία 
Στις 14 Οκτωβρίου 2014, ο Πρόεδρος της Ουκρανίας Πέτρο Ποροσένκο ανακοίνωσε τη νέα αργία με διάταγμα, λόγω της ρωσικής στρατιωτικής επέμβασης στην Ουκρανία (2014–σήμερα) και της αποκομμουνιστικοποίησης στην Ουκρανία. Αυτό το διάταγμα εγκρίθηκε από το Ουκρανικό Κοινοβούλιο στις 5 Μαρτίου 2015. Στις 24 Αυγούστου 2014 (Ημέρα της Ανεξαρτησίας της Ουκρανίας) ο Πρόεδρος Ποροσένκο δήλωσε ότι η Ουκρανία δεν πρέπει να γιορτάζει τις αργίες του "στρατιωτικού-ιστορικού ημερολογίου της Ρωσίας", αλλά "θα τιμήσουμε τους υπερασπιστές της πατρίδας μας, όχι κάποιου άλλου".

Η αργία αντικατέστησε την αργία της Ημέρας του Υπερασπιστή της Πατρίδας (εορταζόταν στις 23 Φεβρουαρίου) η οποία έχει την καταγωγή της από την Σοβιετική Ένωση. Ως Ουκρανική ΣΣΔ, η Ουκρανία ήταν μέρος της Σοβιετικής Ένωσης από το 1922 μέχρι την κήρυξη της ανεξαρτησίας της από τη Σοβιετική Ένωση στις 24 Αυγούστου 1991.

14 Οκτωβρίου στην ουκρανική ιστορία 
Ο πρόεδρος του Ουκρανικού Ινστιτούτου Εθνικής Μνήμης Βολοντιμίρ Βιάτροβιτς ηγήθηκε της πρότασης για την καθιέρωση της 14ης Οκτωβρίου στην ουκρανική ιστορική παράδοση, τιμώντας τον ουκρανικό στρατό, την ημέρα της Μεσιτείας της Θεοτόκου. Αυτή η γιορτή γιορτάζεται από τους Ουκρανούς από το 12ο αιώνα. Οι αργία αυτή ήταν ιδιαίτερα δημοφιλής μεταξύ των Ουκρανών Κοζάκων, ο οποία εορταζόταν τουλάχιστον από το 17ο αιώνα, καθώς πίστευαν ότι η Μητέρα του Θεού (επίσης γνωστή ως Θεοτόκος) είναι η προστάτιδα. Η 14η Οκτωβρίου είναι επίσης η Ημέρα των Ουκρανών Κοζάκων.

Σε μια προσπάθεια να υιοθετήσει μερικές από τις παραδόσεις των Κοζάκων, ο ουκρανικός επαναστατικός Στρατός επέλεξε την ημέρα της Μεσιτείας της Θεοτόκου να ως επίσημη μέρα της ίδρυσης τους.

Στις 12 Οκτωβρίου 2015, η Εθνική Τράπεζα της Ουκρανίας, έθεσε σε κυκλοφορία 50.000 κομμάτια κερμάτων 5 χρβίνια με την επιγραφή "Ημέρα του Υπερασπιστή της Ουκρανίας".

Δείτε επίσης 
 Δημόσιες αργίες στην Ουκρανία
 Ημέρα του Υπερασπιστή της Πατρίδας

Παραπομπές 

Κοινωνία της Ουκρανίας
Πολιτισμός της Ουκρανίας
Η νύχτα του Σαν Λορέντζο

Η νύχτα του Σαν Λορέντζο (πρωτότυπος τίτλος: La notte di San Lorenzo) είναι ιταλική ταινία του 1982 σε σκηνοθεσία των αδερφών Ταβιάνι.

Πλοκή
Η ταινία αναφέρεται σε διάφορους κατοίκους μιας ιταλικής πόλης κατά τη διάρκεια του Β' Παγκοσμίου Πολέμου. Η ήττα είναι σίγουρη για τον γερμανικό στρατό και το μέτωπο επιστρέφει στη Γερμανία, αφήνοντας ένα δρόμο καταστροφής στο πέρασμά του. Οι Γερμανοί σκοπεύουν να ανατινάξουν πολλά κτίρια στην πόλη και έχουν πει σε όλους τους χωρικούς να συγκεντρωθούν στην εκκλησία της πόλης. Περίπου η μισή πόλη αποφασίζει να μείνει και να δείξει εμπιστοσύνη στην εκκλησία. Η υπόλοιπη πόλη ντύνεται στα μαύρα και βγαίνει να αναζητήσει τους Αμερικανούς, οι οποίοι φημολογείται ότι βρίσκονται κοντά, απελευθερώνοντας τις πόλεις, καθώς κατευθύνονται προς αυτούς.

Διανομή
 Ομέρο Αντονούτι ως Γκαλβάνο
 Μαργκαρίτα Λοζάνο ως Κοντσέτα
 Κλαούντιο Μπιγκάλι ως Κοράντο
 Μίριαμ Γκουιντέλι ως Μπελίντια
 Μάσιμο Μπονέτι ως Νίκολα
 Ενρίκα Μαρία Μοντούνιο ως Μάρα

Βραβεία/Διακρίσεις
Στο 35ο φεστιβάλ των Καννών κέρδισε το Μέγα Βραβείο. Επίσης, ήταν η πρόταση της Ιταλίας για την καλύτερη ξενόγλωσση ταινία στα 55α βραβεία Όσκαρ, ωστόσο δεν επελέγη.

Παραπομπές

Ιταλικές ταινίες
Ιταλικές δραματικές ταινίες
Ταινίες φαντασίας
Ιταλόφωνες ταινίες
Ταινίες Β΄ Παγκοσμίου Πολέμου
Ταινίες σε σκηνοθεσία αδερφών Ταβιάνι
Ταινίες σε σενάριο Τονίνο Γκουέρα
Ταινίες του 1982
Μαρκ Άντι

Ο Μαρκ Ίαν Άντι (Mark Ian Addy, 14 Ιανουαρίου 1964) είναι Άγγλος ηθοποιός.

Βιογραφία
Γεννήθηκε το 1964 στο Γιορκ και σπούδασε υποκριτική στη Βασιλική Ακαδημία Δραματικών Τεχνών του Λονδίνου.

Τη δεκαετία του '80 και του '90 εμφανίστηκε στις τηλεοπτικές σειρές The Thin Blue Line, Παντρεμένοι... με Παιδιά και Heartbeat. Στη συνέχεια, έπαιξε στις σειρές Still Standing και Bonkers.

Στον κινηματογράφο, είχε κεντρικό ρόλο στην ταινία Άντρες με τα όλα τους και κέρδισε Βραβείο Σωματείου Ηθοποιών με όλο το καστ, ενώ προτάθηκε για BAFTA και Satellite Β' Ανδρικού ρόλου.

Επίσης, έπαιξε στην πρώτη σεζόν της σειράς Game of Thrones στον ρόλο του Ρόμπερτ Μπαράθηον και το 2018 εμφανίστηκε σε ένα επεισόδιο της σειράς Doctor Who.

Παραπομπές

Άγγλοι άνδρες ηθοποιοί τηλεόρασης
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί θεάτρου
Άγγλοι άνδρες ηθοποιοί φωνής
Μονή Δαδιάς Έβρου

Η Μονή Δαδιάς ή Μονή Γενεθλίου της Θεοτόκου Δαδιάς βρίσκεται στην περιφερειακή ενότητα Έβρου σε απόσταση 10,5 χλμ. ΝΔ. από το Σουφλί και 63 χλμ. ΒΑ. από την Αλεξανδρούπολη.  Βρίσκεται μέσα στο Εθνικό πάρκο Δαδιάς - Λευκίμμης - Σουφλίου και στην τοποθεσία "Παλαιοχώρα". Περιβάλλεται από χαμηλούς λόφους με άφθονα νερά και είναι κτισμένη στη βάση ενός κατάφυτου και επιβλητικού βράχου που έχει ύψος 80 μέτρα.

Ιστορία
Η χρονολογία ίδρυσής της δεν είναι ακριβής αλλά υπάρχουν αναφορές για την ύπαρξη μοναστηριού στις αρχές του 17ου αιώνα. Ένα μεσοβυζαντινό θωράκιο και μια σπασμένη βάση από μανουάλι που βρέθηκαν χρονολογούνται στη βυζαντινή περίοδο και πιστοποιούν την ύπαρξη εκκλησίας στην περιοχή. Γύρω στα 1850 η μονή αναφέρεται να παρουσιάζει μεγάλη ακμή και να κατέχει μεγάλη περιουσία. Το 1912 οι τότε μοναχοί θανατώνονται από τους Τούρκους και το μοναστήρι ανατινάζεται. Από το 1974, μετά την εισβολή στη Κύπρο και μέχρι το 1995 λειτούργησε ως στρατόπεδο. Στον ξενώνα της μονής που υπήρχε πριν την καταστροφή του 1912 υπήρχε εντοιχισμένη μαρμάρινη πλάκα με ανάγλυφο το Θράκα Ιππέα, η οποία διασώζεται και βρίσκεται στο μουσείο της Σόφιας.

Το καθολικό της μονής χρονολογείται το 1842 ενώ ενδιαφέρον παρουσιάζει μια εικόνα του Αγίου Γεωργίου που είναι αφιέρωμα του Τούρκου λήσταρχου της περιοχής Χαλίλ Αγά.

Η μονή Δαδιάς είναι ανδρικό μοναστήρι αφιερωμένο στη Γενέσιο της Θεοτόκου, πανηγυρίζει στις 8 Σεπτεμβρίου και υπάγεται στην Μητρόπολη Διδυμοτείχου Ορεστιάδας και Σουφλίου. Στις εγκαταστάσεις υπάρχουν μαθητικές κατασκηνώσεις που λειτουργούν από το 1962.

Διοικητικά
Αναφέρεται επίσημα για πρώτη φορά ως οικισμός το 1928 να προσαρτάται στη τότε κοινότητα Δαδιάς. Σύμφωνα με το σχέδιο Καλλικράτης διοικητικά, μαζί με τη Δαδιά και την Κοτρωνιά αποτελούν την τοπική κοινότητα Δαδιάς που ανήκει στη δημοτική ενότητα Σουφλίου του Δήμου Σουφλίου και σύμφωνα με την απογραφή 2011 έχει 1 κάτοικο.

Παραπομπές

Μονές του νομού Έβρου
Δήμος Σουφλίου
Γιόχαν Μοστ

O Γιόχαν Μοστ (Johann Joseph "Hans" Most,  5 Φεβρουαρίου 1846, Άουγκσμπουργκ, Βαυαρία  –  17 Μαρτίου 1906, Σινσινάτι, Οχάιο) ήταν γερμανοαμερικανός αναρχικός και εκδότης εφημερίδας. Έχει επινοήσει τον όρο προπαγάνδα δια της πράξης.

Από την δεκαετία του 1860, ο Μοστ έγινε υποστηρικτής του Μαρξισμού και το 1873 έγραψε μια περίληψη του Κεφαλαίου του Μαρξ. Υποστήριζε τον επαναστατικό σοσιαλισμό. Ο Μοστ συνελήφθη επανειλημμένως για τις επιθέσεις του στον πατριωτισμό, την συμβατική ηθική και την υποστήριξή του στην τρομοκρατία. Τελικά στάλθηκε σε εξορία, αρχικά στην Γαλλία, μετά στην Αγγλία και τέλος στην Αμερική. Εξέδιδε την εφημερίδα Freiheit.

Παραπομπές 

Αναρχικοί
Δυναστεία των Ευθυδημιδών

Η Δυναστεία των Ευθυδημιδών ήταν μία Ελληνική δυναστεία, μάλλον από τη Μαγνησία. Ο βασιλικός οίκος ιδρύθηκε από τον Ευθύδημο Α΄ σατράπη της Σογδιανής, που ανέτρεψε την προηγούμενη δυναστεία του Διοδότου Α΄ της Βακτρίας και έγινε ο Έλληνας βασιλιάς της. Τα μέλη της δυναστείας έκοψαν εξαίρετης ποιότητας νομίσματα, στην αρχή στα ελληνικά και μετά δίγλωσσα, στα ελληνικά και στα σανσκριτικά. Η επικράτειά τους μετατοπιζόταν από τη Βακτρία προς τα ανατολικότερα: στις Παραπαμισάδες και την Αραχωσία και μετά στη Γανδάρα και την Πενταποταμία (Παντζάμπ). Η επόμενη δυναστεία, της Ινδίας πια, είναι των Ευκρατιδών.

Γενεαλογία των Ευθυδημιδών της Βακτρίας

Πηγές
 Tarn, W. W. (1951). The Greeks in Bactria and India. Cambridge University Press.

Έλληνες Βασιλείς Βακτρίας & Ινδίας
Δυναστείες ελληνιστικής περιόδου
Κυριάκος Δουρέκας

Ο Κυριάκος Δουρέκας (23 Μαΐου 1963) είναι Τεχνικός Διευθυντής στη Νότιγχαμ Φόρεστ.

Πρώιμη ζωή 
Ο Δουρέκας γεννήθηκε στο Μόντρεαλ του Καναδά στις 23 Μαΐου 1963. Η καριέρα του στο επαγγελματικό ποδόσφαιρο ξεκίνησε στις αρχές της δεκαετίας του 1990. Πρώτα εργάστηκε ως υπεύθυνος πληροφορικής για τον Ολυμπιακό, προτού εξελιχθεί για να γίνει συντονιστής ομάδας. Στη συνέχεια, διατήρησε διαφορετικούς ρόλους διαχείρισης, πριν αναλάβει θέση διευθυντή το 2007, μία θέση που κατείχε για 11 χρόνια, μέχρι που έφυγε για τη Νότιγχαμ.

Ολυμπιακός 
Εντάχθηκε στον Ολυμπιακό το 1993 και πέρασε 25 χρόνια με την ομάδα σε διάφορες θέσεις, με την πιο πρόσφατη να είναι αυτή του Γενικού Διευθυντή Ομάδας.   Κατά τη διάρκεια αυτής της περιόδου, έχει βιώσει πολλαπλές επιτυχημένες εκστρατείες, όπως 19 κατακτήσεις πρωταθλήματος και 17 σεζόν στο Τσάμπιονς Λιγκ.   Παράλληλα, συνεργάστηκε με προπονητές, όπως ο σημερινός προπονητής της Μπαρτσελόνα, Ερνέστο Βαλβέρδε, ο Λεονάρντο Ζαρντίμ και ο Μάρκο Σίλβα.

Νότιγχαμ Φόρεστ 
Στις 6 Δεκεμβρίου 2018, η Νότιγχαμ Φόρεστ ανακοίνωσε επισήμως ότι ο Δουρέκας έχει προσληφθεί ως Τεχνικός Διευθυντής του συλλόγου.   «Η Νότιγχαμ Φόρεστ είναι στην ευχάριστη θέση να επιβεβαιώσει ότι ο Κυριάκος Δουρέκας έχει προσληφθεί ως Τεχνικός Διευθυντής του συλλόγου. Έχει μεγάλη γνώση και εμπειρία του ευρωπαϊκού ποδοσφαίρου σε κορυφαίο επίπεδο», ήταν μέρος της επίσημης δήλωσης.

Παραπομπές

Πρόσθετες πηγές 

 http://edoelos.blogspot.com/2018/06/blog-post_691.html 
 https://www.djazairess.com/fr/lebuteur/42333 
 διαφήμιση 
 https://www.to10.gr/podosfero/europa-league/356146/o-koulis-dourekas-episkefthike-gipedo-tis-bernli-pics/ 

Τεχνικοί Διευθυντές ποδοσφαίρου
Pages with unreviewed translations
Άντρι Προτσένκο

Ο Άντρι Ολέκσιοβιτς Προτσένκο (Ουκρανικά: Андрій Олексійович Проценко, γενν. 20 Μαΐου 1988) είναι Ουκρανός αθλητής του στίβου, που εξειδικεύεται στο άλμα εις ύψος των ανδρών. Είναι ο χάλκινος πρωταθλητής στο Παγκόσμιο Πρωτάθλημα Κλειστού Στίβου 2014, καθώς και ο δευτεραθλητής Ευρώπης το 2014, και το 2019 στον κλειστό στίβο.

Καριέρα 
Συμμετείχε στους Ολυμπιακούς Αγώνες του 2012 και του 2016, τερματίζοντας 9ος και 4ος αντίστοιχα.

Συμμετείχε στα Παγκόσμια Πρωταθλήματα Στίβου του 2009, 2011, 2013, 2015 και 2017, χωρίς να προκριθεί στον τελικό.

Έχει ατομικό ρεκόρ με 2,40 μέτρα, που έκανε στη Λωζάνη τον Ιούλιο του 2014. Ήταν ο 12ος άντρας που πήδηξε 2,40 μέτρα και πάνω.

Παραπομπές 

Ουκρανοί αθλητές του στίβου
Άλτες του ύψους
Κάτοχοι μεταλλίων των Βαλκανικών Αγώνων Στίβου
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κάτοχοι μεταλλίων του Ευρωπαϊκού Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2020
Γιάννης Δελής (πολιτικός)

Ο Γιάννης Δελής είναι Έλληνας εκπαιδευτικός και πολιτικός του Κομμουνιστικού Κόμματος της Ελλάδας.

Βιογραφικά Στοιχεία 
Απόφοιτος του Ιστορικού-Αρχαιολογικού Τμήματος της Φιλοσοφικής Σχολής του Α.Π.Θ. Έχει διδάξει σε δημοτικά σχολεία της Θεσσαλονίκης.

Διετέλεσε μέλος του Γενικού Συμβουλίου της ΑΔΕΔΥ, μέλος της Εκτελεστικής Επιτροπής της Ένωσης Δημοσιοϋπαλληλικών Οργανώσεων Θεσσαλονίκης (ΕΔΟΘ) και μέλος του ΔΣ της Ε’ ΣΕΠΕ Θεσσαλονίκης. 

Στέλεχος του ΚΚΕ και υποψήφιος δήμαρχος Θεσσαλονίκης στις αυτοδιοικητικές εκλογές του 2014 με την παράταξη της "Λαϊκής Συσπείρωσης" που στηρίζεται από το ΚΚΕ. Εξελέγη δημοτικός σύμβουλος.

Εξελέγη βουλευτής στην εκλογική περιφέρεια Α΄ Θεσσαλονίκης στις εκλογές του Σεπτεμβρίου 2015 με το Κομμουνιστικό Κόμμα Ελλάδος και επανεξελέγη στις εκλογές του 2019.

Παραπομπές 

Απόφοιτοι Αριστοτελείου Πανεπιστημίου Θεσσαλονίκης
Βουλευτές Α' Θεσσαλονίκης
Βουλευτές εκλεγμένοι με το ΚΚΕ
Αντώνης Γρέγος

Ο Αντώνιος (Αντώνης) Γρέγος  είναι πρώην βουλευτής του ακροδεξιού νεοναζιστικού κόμματος και εγκληματικής οργάνωσης, της Χρυσής Αυγής, καταδικασμένος για τη συμμετοχή του σε αυτή.

Βιογραφία 
Γεννήθηκε στη Θεσσαλονίκη το 1966. Σπούδασε στην Ανώτατη Δημόσια Σχολή Εμπορικού Ναυτικού της Νέας Μηχανιώνας και απέκτησε μεταπτυχιακό δίπλωμα από το εμπορικό ναυτικό. Άρχισε να εργάζεται στη Θεσσαλονίκη ως διοικητικός γραμματέας και συμμετείχε σε συνδικαλιστικές δραστηριότητες. 

Εξελέγη στο κοινοβούλιο ως βουλευτής της Χρυσής Αυγής στην εκλογική περιφέρεια της Α' Θεσσαλονίκης στις εκλογές του Μαΐου 2012, καθώς και στα επόμενα κοινοβούλια, μέχρι το 2019.

Παραπομπές 

Βουλευτές Α' Θεσσαλονίκης
Pages with unreviewed translations
Βουλευτές εκλεγμένοι με τη Χρυσή Αυγή
Αγριάνη Έβρου

Η Αγριάνη, είναι πεδινό χωριό της περιφερειακής ενότητας Έβρου σε υψόμετρο 40 μέτρων.

Γεωγραφία - Ιστορία
Η Αγριάνη βρίσκεται προς τα σύνορα της Ελλάδας με την Τουρκία, βόρεια του  Εθνικού Πάρκου Δάσους Δαδιάς-Λευκίμμης-Σουφλίου και κοντά στον Έβρο. Απέχει 80 χλμ. ΒΑ. της Αλεξανδρούπολης και 14 χλμ. Β. από το Σουφλί. Είναι ένας από τους οικισμούς της Θράκης όπου μένουν μεγάλος αριθμός Μουσουλμανων Ελλήνων στην Ελλάδα. Το όνομα του χωριού προέρχεται από την αρχαία θρακική φυλή Αγριάνες. Επί Τουρκοκρατίας ονομαζόταν Αχριάν Μπουνάρ που στα ελληνικά σημαίνει Πηγή των Αγριανών. Αναφέρεται επίσημα ως οικισμός το 1924 στο ΦΕΚ 194Α-14/08/1924 να προσαρτάται στην τότε κοινότητα Λαβάρων. Σύμφωνα με το Σχέδιο Καλλικράτης, μαζί με το Πρωτοκκλήσι αποτελούν την τοπική κοινότητα Πρωτοκκλησίου που ανήκει στη δημοτική ενότητα Ορφέα του Δήμου Σουφλίου και σύμφωνα με την απογραφή 2011 έχει 530 κατοίκους.

Πληθυσμός

Δείτε επίσης
Ο οικισμός Αγριανή Σερρών

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)

Εξωτερικοί σύνδεσμοι 
 Αγριάνη Έβρου από τον ιστότοπο Ψηφιακό αποθετήριο Ακαδημίας Αθηνών

Δήμος Σουφλίου
Χωριά του νομού Έβρου
Γεώργιος Παπαβασιλείου (αθλητής)

Ο Γεώργιος Παπαβασιλείου (γεννηθείς στις 10 Δεκεμβρίου 1930 στην Αρέθουσα, Κεντρική Μακεδονία) είναι Έλληνας πρώην δρομέας μέσων αποστάσεων και στιπλ που συμμετείχε στους Θερινούς Ολυμπιακούς Αγώνες 1956 και 1960.

Συμμετείχε στους Μεσογειακούς Αγώνες από το 1955 έως το 1959.

Παραπομπές 

Έλληνες αθλητές δρόμων μεσαίων αποστάσεων
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 1956
Αθλητές του στίβου στους Θερινούς Ολυμπιακούς Αγώνες 1960
Αθλητές του στίβου στους Μεσογειακούς Αγώνες 1955
Αθλητές του στίβου στους Μεσογειακούς Αγώνες 1959
Κάτοχοι μεταλλίων του Πανελλήνιου Πρωταθλήματος Στίβου
Κάτοχοι μεταλλίων των Βαλκανικών Αγώνων Στίβου
Κάτοχοι μεταλλίων του Παγκοσμίου Πρωταθλήματος Στίβου Ενόπλων
Χάρλεμ

Το Χάρλεμ είναι μια γειτονιά στο βόρειο τμήμα του δημοτικού διαμερίσματος Μανχάταν της Νέας Υόρκης.  Οριοθετείται κατά προσέγγιση από τη λεωφόρο Φρέντερικ Ντάγκλας, τη Λεωφόρο Αγίου Νικολάου και το πάρκο Μόρνινγκσάιντ στα δυτικά. τον ποταμό Xάρλεμ και την 155η οδό στα βόρεια, την Πέμπτη Λεωφόρο στα ανατολικά και την 110η οδό στα νότια.  Είναι μέρος του μεγαλύτερου Χάρλεμ, μιας περιοχής που περιλαμβάνει αρκετές άλλες γειτονιές και εκτείνεται δυτικά στον ποταμό Χάντσον , βόρεια στην 155η οδό, ανατολικά μέχρι τον Ανατολικό ποταμό και νότια στην 96η οδό.

Γεωγραφία της Νέας Υόρκης
Montenegro Airlines

H Montenegro Airlines  (μαυροβουνιακά: Монтенегро ерлајнс) είναι ο εθνικός αερομεταφορέας του Μαυροβουνίου. Η έδρα της αεροπορικής εταιρίας είναι στην Ποντγκόριτσα. Πραγματοποιεί πτήσεις σε όλη την Ευρώπη από το αεροδρόμιο της Ποντγκόριτσα και από το αεροδρόμιο Tivat .

Ιστορία 
Η αεροπορική εταιρεία ιδρύθηκε στις 24 Οκτωβρίου 1994 από την κυβέρνηση της Ομοσπονδιακής Δημοκρατίας της Γιουγκοσλαβίας.  Το πρώτο αεροσκάφος της ήταν ένα Fokker 28 Mk4000 (με το ψευδώνυμο "Lovćen") που αγοράστηκε σχεδόν δύο χρόνια αργότερα το 1996.  Η πρώτη εμπορική πτήση πραγματοποιήθηκε στις 7 Μαΐου του 1997 μεταξύ της Ποντγκόριτσα και του Μπάρι της Ιταλίας. 

Τον Απρίλιο του 2000, η Montenegro Airlines έγινε μέλος της Διεθνούς Ένωσης Αεροπορικών Μεταφορών (IATA). Τον Ιούνιο του 2000, απόκτησε το πρώτο από τα πέντε αεροσκάφη Fokker 100. Η αεροπορική εταιρεία εντάχθηκε στην Amadeus CRS στις 5 Μαρτίου 2003. Το 2004, οι πιλότοι της Montenegro Airlines ήταν οι πρώτοι στην περιοχή που έπρεπε να λάβουν το πιστοποιητικό IIIA.    

Τον Αύγουστο του 2016, αναφέρθηκε ότι οι λογαριασμοί που ανήκουν στην Montenegro Airlines έχουν παγώσει, αφού η αεροπορική εταιρεία δεν συμμορφώθηκε με την δικαστική απόφαση σχετικά με την πληρωμή χρεών προς τον αερομεταφορέα της χώρας.  Η Montenegro Airlines οφείλει στην εταιρεία περισσότερα από 15 εκατομμύρια δολάρια.

Προορισμοί 
Από τον Ιούλιο του 2018, η Montenegro Airlines κάνει πτήσεις σε 21 διαφορετικούς προορισμούς, στην Δανία, στη Γαλλία, στη Γερμανία, στην Ιταλία, στη Ρωσία, στην Αυστρία, στη Σλοβενία, στη Σερβία, στην Ελβετία και στο Ηνωμένο Βασίλειο.

Συμφωνίες κοινού κωδικού 
Η Montenegro Airlines έχει κοινό κωδικό με τις ακόλουθες αεροπορικές εταιρείες:  

Adria Airways
 Air France
 Air Air 
 Alitalia 
 Austrian Airlines 
 Etihad Airways  
 S7 Airlines

Στόλος

Σημερινός στόλος 

Από τον Ιούλιο του 2018, ο στόλος του Montenegro Airlines αποτελείται από τα ακόλουθα αεροσκάφη:

Παλαιότερα αεροσκάφη 
Η αεροπορική εταιρεία είχε παλιά τα ακόλουθα αεροσκάφη:

Αναφορές

Εξωτερικοί σύνδεσμοι 
    
Ευρωπαϊκές αεροπορικές εταιρείες
Ελεάζαρ Αβαράν

Ο Ελεάζαρ Αβαράν ή ΧαΜακαμπί ή ΧαΧορανί ή Χορανί ή Χοράν, εβρ. אלעזר המכבי ή אלעזר המכבי ή אלעזר החורני (απεβ. 162 π.Χ.) από την Ασμοναϊκή δυναστεία συμμετείχε στην εξέγερση των Μακκαβαίων εναντίον των Σελευκιδών και σκοτώθηκε στη Μάχη του Βεθζαχαρία.

Βιογραφία
Ήταν ο 4ος γιος του Ματταθία. Ηγέτες της εξέγερσης ήταν ο 3ος γιος Ιούδας Μακκαβαίος (167-160) και μετά ο 5ος γιος Ιωνάθαν Απφούς (161-143).

Λίγα γνωρίζουμε γι' αυτόν, εκτός από το τέλος του στη μάχη. Σύμφωνα με το χειρόγραφο του Αντιόχου, ο πατέρας του τον θεωρούσε ζηλωτή μεταξύ των ζηλωτών, όπως ο Πινχάς (Φινεχάς) της Π. Διαθήκης. Στο βιβλίο των Μακκαβαίων 2, 8:21-23 αναφέρεται, ότι ο Ελεάζαρ πριν από τη μάχη ανέγνωσε μπροστά στον λαό τμήμα της Π. Διαθήκης (Τανάκχ). Έπειτα ξεκίνησε η μάχη (Μακκαβαίων 3, 6:16-19).

Σύμφωνα με το βιβλίο των Μακκαβαίων 1, 6:43-46, κατά τη μάχη του Βεθζεχαρία, ο Ελεάζαρ είδε έναν πολεμικό ελέφαντα με ιδιαίτερο εξοπλισμό και πίστεψε, ότι έφερε τον Αντίοχο Ε΄ των Σελευκιδών. Αποφάσισε να διακινδυνεύσει τη ζωή του και να καρφώσει το δόρι του στην κοιλιά του ελέφαντα. Όμως ο σκοτωμένος ελέφαντας έπεσε επάνω του, σκοτόνωντάς τον επίσης. Παρά τις προσπάθειές του, ο μικρός στρατός των Ιουδαίων νικήθηκε στη μάχη. Ο ιστορικός Φλάβιος Ιώσηπος αναφέρει, ότι ο Ελεάζαρ, αν και σκότωσε πολλούς στρατιώτες του εχθρού, δεν είχε κάποιο πραγματικό αποτέλεσμα, εκτός από το όνομα που έκανε για τον εαυτό του. Σε άλλη εκδοχή του περιστατικού, από το χειρόγραφο (megillat) του Αντιόχου, το σώμα του Ελεαζάρου ανακαλύφθηκε βυθισμένο στα περιττώματα ενός ελέφαντα.

Το παρωνύμιο Αβαράν
Όλα τα τέκνα του Ματταθία είχαν, εκτός από το κύριο όνομά τους, παρωνύμια (Μακκαβαίων 1, 2:1-5). Έτσι ο Ιούδας ονομάστηκε ΧαΜακαμπί (το σφυρί) και ο Ελεάζαρ κλήθηκε Αβαράν, δηλ. αυτός που τρύπησε (αναφορά στην επίθεσή του στον ελέφαντα) ή το να είσαι λευκός (ένεκα του λευκού δέρματός του).

Ανάμνηση
Η αυτοθυσία του έγινε λαϊκό θέμα από τον Μεσαίωνα, όπου της δόθηκε αλληγορική σημασία, ως προεικόνιση της θυσίας του Χριστού για την ανθρωπότητα. Οι ζωγράφοι έλαβαν την ευκαιρία να σχεδιάσουν έναν ελέφαντα, όπως η χαλκογραφία του Φίλιπ-Τζέιμς ντε Λούθερμπουρκ του 1815.

Η Ισραηλινή επίκοιση "Ελεάζαρ" στο Γκους Ετζιόν, κοντά στη θέση της μάχης του Βεθ-Ζεχαρία, ονομάστηκε από αυτόν, καθώς και οδοί στην Ιερουσαλήμ και το Τελ-Αβίβ.

Πηγές
 Scullard, Howard Hayes (1974). The Elephant in the Greek and Roman World. Cornell Univ Press. p. 186. ISBN 978-0801409318.
 Megillat Antiochus. London: Jewish Antiquarian Society. 1851.
 "Avaran". Net Bible. Bible.org. Retrieved 18 November 2012.

Παραπομπές 

Ασμοναϊκή δυναστεία
Α1 Κατηγορία υδατοσφαίρισης γυναικών 2018-19

Το πρωτάθλημα Ελλάδας πόλο γυναικών για την περίοδο 2018–19 ήταν το 32ο στην ιστορία του θεσμού. Διεξήχθη με τη συμμετοχή οκτώ ομάδων και με το νέο σύστημα που εφαρμόζεται εδώ και 2 χρόνια. Στην Α' φάση οι ομάδες χωρίστηκαν σε 2 ομίλους, όπου στον 1ο συμμετείχαν οι 4 πρώτες ομάδες της περυσινής περιόδου και στον 2ο οι άλλες 4. Η πρώτη φάση ξεκίνησε στις 31 Οκτωβρίου και τελείωσε στις 8 Δεκεμβρίου 2018. Η δεύτερη φάση ξεκίνησε στις 21 Δεκεμβρίου και τελείωσε στις 30 Γενάρη. Η τρίτη φάση ξεκίνησε στις 9 Φεβρουαρίου και τελείωσε στις 13 Απριλίου 2019. Πρωταθλήτρια ομάδα αναδείχθηκε στις 16 Μαΐου ο Ολυμπιακός για 10η φορά στην ιστορία του, επικρατώντας στην σειρά των τελικών με 3-2 της Βουλιαγμένης.

Πλέι οφ 
Οι ημιτελικοί και ο μικρός τελικός κρίθηκαν στις 2 νίκες, ενώ ο μεγάλος τελικός στις 3.

Το πανόραμα των πλέι οφ:

Ημιτελικοί

Μικρός τελικός

Μεγάλος τελικός

Τελική κατάταξη

Παραπομπές

Εξωτερικοί σύνδεσμοι 
 Κολυμβητική Ομοσπονδία Ελλάδος
 Αποτελέσματα

2018 2019
Υδατοσφαίριση το 2018
Υδατοσφαίριση το 2019
Ιωάννης Γαδδί

Ο Ιωάννης Γαδδί ή Γκαντί ή Καντίς, εβρ. יוחנן הגדי (άκμασε τον 2ο αι. π.Χ.) από την Ασμοναϊκή δυναστεία συμμετείχε στην εξέγερση των Μακκαβαίων εναντίον των Σελευκιδών και ήταν από τις ηγετικές μορφές της.

Βιογραφία
Ήταν ο πρωτότοκος γιος του Ματταθία, ιερέα που ξεκίνησε της εξέγερση. Ηγέτες του κινήματος ήταν ο 3ος γιος Ιούδας Μακκαβαίος (167-160) και ο πέμπτος γιος Ιωνάθαν Απφούς (161-143).

Αναφέρεται για πρώτη φορά μαζί με τον πατέρα του: "Τις ημέρες εκείνες ο Ματταθίας γιος του Ιωάννη, ιερέας, μετακόμησε από την Ιερουσαλήμ στη Μοδεΐν. Είχε πέντε γιους, τον Ιωάννη τον λεγόμενο Γκαντί, τον Σίμωνα τον λεγόμενο Θασσί, τον Ιούδα τον λεγόμενο Μακκαβαίο, τον Ελεάζαρ τον λεγόμενο Αβαράν και τον Ιωνάθαν τον λεγόμενο Απφούς" (Μακκαβαίων 1 2:1-5).

Η επόμενη αναφορά σε αυτόν είναι η εξής: "Με αυτά που τους είπε ο Ιούδας, τους γέμισε θάρρος και τους έκανε έτοιμους να θυσιαστούν για τους νόμους τους και για τη χώρα τους. Έπειτα μοίρασε τον στρατό στα τέσσερα και έδωσε από ένα μέρος στους αδελφούς του Σίμωνα, Ιωσήφ (μάλλον λάθος του συγγραφέα, αντί του ορθού: Ιωάννη) και Ιωνάθαν· κάθε τμήμα είχε 1500 άνδρες. Ανέθεσε στον Ελεάζαρ να διαβάσει από το ιερό βιβλίο και του έδωσε το σύνθημα "Η βοήθεια του Θεού". Κατόπιν οδήγησε το πρώτο τμήμα του και εισήλθε στη μάχη εναντίον του Νικάνωρα (στρατηγού των Σελευκιδών)" (Μακκαβαίων 2, 10:1-8). Τη συνέχεια αναφέρει το Ταλμούδ, ο ιστορικός Φλάβιος Ιώσηπος και τα βιβλία των Μακκαβαίων 1,4:36-59 και 2, 10:1-8: οι αδελφοί ανέκτησαν και αφιέρωσαν ξανά τον Ναό της Ιερουσαλήμ· έκαναν την εορτή της Αφιέρωσης (Χανουκά).

Το τέλος του
Οι τελευταία αναφορά στο όνομά του είναι τα γεγονότα γύρω από το τέλος του: "Ο Ιωνάθαν έστειλε τον αδελφό του Ιωάννη ως αρχηγό του πλήθους και ζήτησε από τους Ναβαταίους, που ήταν φίλοι του, άδεια να αποθηκεύσουν σε αυτούς τη μεγάλη ποσότητα αποσκευών που είχαν. Αλλά οι γιοί του Γιαμβρί από τη Μεδήβα βγήκαν και συνέλαβαν τον Ιωάννη και όλα όσα είχε και έφυγαν. Έπειτα από αυτό αναφέρθηκε στον Ιωνάθαν και τον αδελφό του Σίμωνα, ότι οι γιοί του Γιαμβρί εορτάζουν μεγάλο γάμο και οδηγούν τη νύφη, κόρη ενός μεγάλου ευγενούς της Χαναάν, από τη Ναδαβάθ με μεγάλη συνοδεία. Εκείνοι θυμήθηκαν το αίμα του αδελφού τους Ιωάννη και ανέβηκαν στο βουνό και κρύφτηκαν" (Μακκαβαίων 1, 9:35-38).

Πηγές
  Flavius Josephus's Antiquities of the Jews 12.6.1
 Shabbat 21b
 Flavius Josephus's Wars of the Jews 1.1.4

Ασμοναϊκή δυναστεία
Λέων Χαμαιδράκων

Ο Λέων Χαμοδράκων ή Χαμαιδράκων ήταν ένας ανώτερος Βυζαντινός αξιωματικός του Παλατιού, κατέχοντας την θέση του πρωτοβεστιάριου, κατά την διάρκεια της βασιλείας του Θεόφιλου (829–843). Αναφέρεται νωρίς στη βασιλεία του Θεόφιλου λαμβάνοντας μέρος στην έρευνα των δολοφόνων του Λέοντος Ε' του Αρμένιου ( 813–820), και ξανά αργότερα, όταν υπερασπίστηκε τον Μανουήλ τον Αρμένιο από τις κατηγορίες εναντίον του τελευταίου για προδοσία.

Παραπομπές 

Πρωτοβεστιάριοι
Βυζαντινοί του 9ου αιώνα
Λύρα Έβρου

Η Λύρα είναι πεδινό χωριό της περιφερειακής ενότητας Έβρου σε υψόμετρο 400 μέτρων.

Γεωγραφία - Ιστορία 
Η Λύρα βρίσκεται στα σύνορα της Ελλάδας με την Τουρκία σε απόσταση 53 χλμ. ΒΑ. από την Αλεξανδρούπολη και 14 χλμ. Ν. από το Σουφλί. Είναι κτισμένη δίπλα στον χείμαρρο Μαυρόρεμα που καταλήγει στον Έβρο και στα ανατολικά όρια του του Εθνικού Πάρκου Δάσους Δαδιάς-Λευκίμμης-Σουφλίου. Δυτικά του χωριού περνάει η ΕΟ Αρδανίου - Ορεστιάδας. Η Λύρα πριν την απελευθέρωση και την ανταλλαγή πληθυσμών κατοικείτο από τουρκικές οικογένειες και ονομαζόταν Ελκιντζί. Το 1923 ήρθαν και εγκαταστάθηκαν πρόσφυγες από τα χωριά Μαυροπήγαδο, Κιουπλί, Δοκάρι, και Μοναστηράκι της Ανατολικής Ρωμυλίας (Θράκης). Αναφέρεται επίσημα ως οικισμός το 1924 στο ΦΕΚ 194Α-14/08/1924 να προσαρτάται στην τότε κοινότητα  Κορνοφωλεάς. Σύμφωνα με το Σχέδιο Καλλικράτης αποτελεί την τοπική κοινότητα Λύρας που ανήκει στη δημοτική ενότητα Τυχερού του Δήμου Σουφλίου και σύμφωνα με την απογραφή 2011 έχει 185 κατοίκους.

Εξωτερικοί σύνδεσμοι 
 "Λαογραφικά χωριού Λύρας Σουφλίου", Συνεργασία διδασκάλων 1966 από τον ιστότοπο http://www.tosoufli.gr

Παραπομπές 

Δήμος Σουφλίου
Χωριά του νομού Έβρου
Μαυροκκλήσι Έβρου

Το Μαυροκκλήσι, επίσημα Μαυροκκλήσιον είναι ημιορεινό χωριό της περιφερειακής ενότητας Έβρου σε υψόμετρο 220 μέτρων.

Γεωγραφία - Ιστορία
Το Μαυροκκλήσι βρίσκεται στη ράχη οροπεδίου σε απόσταση 26 χλμ. δυτικά από το Διδυμότειχο και 23 χλμ. βόρεια από το Σουφλί. Μετά την ανταλλαγή πληθυσμών στο χωριό εγκαταστάθηκαν Θράκες πρόσφυγες από τα χωριά Κατίχαλα, Καράΐλι, Ακαλάν αλλά και Αρβανίτες της Ανατολικής Θράκης από την Μανδρίτσα. Οι κάτοικοί του ασχολούνται με τη γεωργία και την κτηνοτροφία. Αξιοθέατο θεωρείται η εκκλησία του Αγίου Δημητρίου που σύμφωνα με την τοπική παράδοση κτίστηκε το 1600. Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Κυανής. Σύμφωνα με το Σχέδιο Καλλικράτης, μαζί με τον Κόρυμβο αποτελούν την τοπική κοινότητα Μαυροκκλησίου που ανήκει στη δημοτική ενότητα Ορφέα του Δήμου Σουφλίου και σύμφωνα με την απογραφή 2011 ως κοινότητα έχει πληθυσμό 313 κατοίκους ενώ ως οικισμός 112.

Εξωτερικοί σύνδεσμοι 
 "Η Μανδρίτσα της Ανατολικής Θράκης" από τον ιστότοπο https://web.archive.org/web/20190406213758/http://www.arxeion-politismou.gr/
 Παραδοσιακό τίναγμα και μάζεμα του σουσαμιού στο Μαυροκκλήσι Σουφλίου  από τον ιστότοπο https://www.ecothraki.gr

Παραπομπές

Δήμος Σουφλίου
Χωριά του νομού Έβρου
Δυναστεία των Λυσιμαχιδών

Η Δυναστεία των Λυσιμαχιδών είναι ένας ευγενής οίκος της Μακεδονίας. Ο Λυσίμαχος ήταν ένας από τους διαδόχους του Αλεξάνδρου Γ΄ του Μεγάλου και έγινε βασιλιάς της Θράκης, της Μ. Ασίας και της Μακεδονίας. Τα μέλη της δυναστείας έκαναν επιγαμίες με τους Πτολεμαίους της Αιγύπτου και όταν ο γιος του Λυσιμάχου δεν μπόρεσε να τον διαδεχθεί στη Μακεδονία, κατέφυγε στην Αίγυπτο. Εκεί θα γινόταν ο επόμενος φαραώ, όμως τελικά έγινε ηγεμόνας της Τελμησσού στη Λυκία της Μ. Ασίας, υποτελής των Πτολεμαίων. Τον διαδέχθηκε ο γιος του και ο εγγονός του. Από το 181 και μετά δεν υπάρχουν αναφορές για μέλη της δυναστείας.

Γεναλογία των Λυσιμαχιδών

Πηγές
 Possenti, Il Re Lisimaco di Tracia (1901)
 Ghione, "Note sul regno di Lisimaco" (Atti d. real. Accad. di Torino, xxxix.)
 H. Bengtson, Griechische Geschichte von den Anfängen bis in die römische Kaiserzeit, C.H.Beck, 1977
 R.A. Billows, Kings and colonists: aspects of Macedonian imperialism, BRILL, 1995
 H.S. Lund, Lysimachus: A Study in Early Hellenistic Kingship, Routledge, 2002
 W. Heckel, Who’s who in the age of Alexander the Great: prosopography of Alexander’s empire, Wiley-Blackwell, 2006

 
Δυναστείες ελληνιστικής περιόδου
Ακάι Μπολιάγιεφ

Ο Ακάι Μπολιάγιεφ (επίσης γνωστός ως Μουρζακάικα, Μούρζα Κάικο (έτος γέννησης άγνωστο - εκτελέστηκε τον Δεκέμβριο του 1670) ήταν Ερζιανός μούρζα. Ήταν ένας από τους ηγέτες της εξέγερσης των αγροτών που πραγματοποιήθηκε το 1670-1671 .

Βιογραφία 
Ο Ακάι Μπολιάγιεφ γεννήθηκε στη Μορδοβία, στο χωριό Κοστιάσεβο, 17 χλμ βόρεια του Σαράνσκ. 

Μέχρι το 1670, ο Μούρζα Ακάι Μπολιάγιεφ ανατέθηκε στο φρούριο Ατεμάρ και υπηρέτησε στη γραμμή φύλαξης τουΣαράνσκ. 

Το 1670, ο Μούρζα Ακάι Μπολιάγιεφ έγινε ένας από τους ηγέτες της εξέγερσης των αγροτών κατά τη διάρκεια της εξέγερσης υπό την ηγεσία του Αταμάνου του Ντον Στεπάν Ράζιν. Το σώμα του Μπολιάγιεφ, αποτελούμενο από Έρζυα και Ρώσους, πολέμησε στα ανατολικά της Μορδοβίας. 

Τον Οκτώβριο-Νοέμβριο του 1670, το σώμα του Ακάι Μπολιάγιεφ έδειξε τη μεγαλύτερη πολεμική δραστηριότητα, περιορίζοντας την πρόοδο των στρατευμάτων του Τσάρου. Η ομάδα του παρενοχλούσε συνεχώς τον εχθρό με ξαφνικές επιδρομές, μετακινούμενη από την άμυνα στην επίθεση. 

Σε διάφορες εποχές, υπό την εποπτεία του μούρζα Ακάι Μπολιάγιεφ υπήρχε μια μικρή ομάδα 20-30 ιππέων, ωστόσο έπειτα πολλαπλασιάστηκε και έγινε ένας στρατός 15 χιλιάδων. Το σώμα του Μπολιάγιεφ δεν απομονώθηκε από τα υπόλοιπα στρατιωτικά σώματα των εξεγερμένων, ενώ οι ενέργειές του διεξήχθησαν σε στενή επαφή με τις δυνάμεις ανταρτών υπό την καθοδήγηση των αταμάνων Γ. Νικιτίνσκι, Α. Σαβέλιεφ, Π. Ελούτσεφ και άλλοι. 

Στις αρχές Νοεμβρίου 1670, ο Ακάι Μπολιάγιεφ μπήκε στη μάχη με τον τσαρικό στρατό " κοντά στον ποταμό Μπαρίς ... για διέλευση ". Έχοντας υποστεί σοβαρές απώλειες στη μάχη, ο Ακάι Μπολιάγιεφ ανέκτησε γρήγορα τη δύναμή του και σύντομα επανήλθε στον αγώνα. Λίγο αργότερα, σε μια άγρια μάχη, οι αντάρτες νικήθηκαν. Στη μάχη του οικισμού Ουστ-Ουρένσκι ο Ακάι Μπολιάγιεφ τραυματίστηκε. 

Ένα μήνα αργότερα, ο Μούρζα Ακάι Μπολιάγιεφ, επικεφαλής της ομάδας του, διέσχισε τον ποταμό Αλατίρ, όπου πραγματοποίησε μάχες κοντά στο χωριό Μπάγιεβο και το χωριό Τουργκένεβο. Στο ουγιέζντ του Αλατίρ, οι αγρότες υπέστησαν νέα ήττα.    

Με εντολή του παλατιού του Καζάν, μεταξύ 16 και 26 Δεκεμβρίου 1670, ο βογιάρος Γ.  Α. Ντολγκορούκοφ ενημέρωσε το βασιλιά ότι είχε καταδικάσει τον Ακάι Μπολιάγιεφ σε θάνατο. Εκτελέστηκε τον Δεκέμβριο του 1670.

Παραπομπές

Εξωτερικοί σύνδεσμοι 

 НАЦИОНАЛЬНЫЕ ГЕРОИ И ВЫДАЮЩИЕСЯ ДЕЯТЕЛИ НАРОДА ЭРЗЯ. Газета «Эрзянь мастор»
 Степан Разин и его соратники
Εξεγερμένοι
Ρώσοι στρατιωτικοί
Κυριακή Έβρου

Η Κυριακή είναι πεδινό χωριό της περιφερειακής ενότητας Έβρου σε υψόμετρο 70 μέτρων.

Γεωγραφία - Ιστορία 
Η Κυριακή βρίσκεται στο κέντρο του νομού σε απόσταση 89,5 χλμ. ΒΑ. από την Αλεξανδρούπολη και 25 χλμ. ΒΔ. από το Σουφλί. Είναι αραιοκατοικημένος οικισμός κτισμένος ανάμεσα σε κατάφυτη περιοχή και μέσα από αυτόν περνάει η επαρχιακή οδός Μάνδρας - Μικρού Δέρειου που ενώνει το Σουφλί με τα Πομακοχώρια. Επί τουρκοκρατίας ονομαζόταν Κάιτζικ ή Καγιατζίκ και μετά την ανταλλαγή πληθυσμών στο χωριό εγκαταστάθηκαν  Καυκάσιοι, Κιτλιότες και Μασταριώτες πρόσφυγες καθώς και 40-50 οικογένειες από τους Ψαθάδες. Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Μικρού Δερείου. Σύμφωνα με το Σχέδιο Καλλικράτης αποτελεί την τοπική κοινότητα Κυριακής που ανήκει στη δημοτική ενότητα Ορφέα του Δήμου Σουφλίου και σύμφωνα με την απογραφή 2011 έχει πληθυσμό 100 κατοίκους.

Παραπομπές

Δήμος Σουφλίου
Χωριά του νομού Έβρου
Κόρυμβος Έβρου

Ο Κόρυμβος είναι ημιορεινό χωριό της περιφερειακής ενότητας Έβρου σε υψόμετρο 240 μέτρων.

Γεωγραφία - Ιστορία
Ο Κόρυμβος βρίσκεται στο κέντρο του νομού προς τα σύνορα της Ελλάδας με τη Βουλγαρία, σε απόσταση 35 χλμ. δυτικά από το Διδυμότειχο και 34 χλμ. βορειοδυτικά από το Σουφλί. 
Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Μεταξάδων. Σύμφωνα με το Σχέδιο Καλλικράτης, μαζί με το Μαυροκκλήσι αποτελούν την τοπική κοινότητα Μαυροκκλησίου που ανήκει στη δημοτική ενότητα Ορφέα του Δήμου Σουφλίου και σύμφωνα με την απογραφή 2011 έχει πληθυσμό 201 κατοίκους.

Παραπομπές

Δήμος Σουφλίου
Χωριά του νομού Έβρου